Ongelukkig is die lewe deesdae vir die meeste van ons te besig en gejaag om gereeld op hierdie tydsame manier te bak. Maar dit beteken nie dat jy nie die aroma en smaak van tuisgebakte brood kan geniet nie. Vandeesweek besing ons die lof van die roerbrood – ’n vinnige en maklike oplossing as jou tyd min is, maar jy steeds iets tuisgebak op die tafel wil sit.
Gaan lees gerus die insiggewende artikel op bladsy 66 en 67 oor die verskil wat jy sal sien, proe en voel as jy bak met gesonde meel wat op die regte manier van goeie koring gemaal is, teenoor die produk waarvan die meeste van ons kommersiële brood gebak word.